PATVIRTINTA

 Marijampolės „Šaltinio” progimnazijos

 direktoriaus 2022 m. gegužės 16 d.

 įsakymu Nr. V- 50 (1.3E)

**MARIJAMPOLĖS „ŠALTINIO“ PROGIMNAZIJOS**

**PASIRENGIMO ĮTRAUKČIAI VEIKSMŲ ĮGYVENDINIMO PLANAS**

**I SKYRIUS
BENDROSIOS NUOSTATOS**

1. Pasirengimo įtraukčiai veiksmų įgyvendinimo Marijampolės „Šaltinio” progimnazijoje planas (toliau - Planas) yra parengtas siekiant pasiruošti kokybiško ugdymo(si) ir kiekvieno vaiko ugdymosi poreikius atitinkančios pagalbos gerinimui.

2. Planas parengtas vadovaujantis LR Konstitucija, Lietuvos pažangos strategija „Lietuva -2030”, Valstybine švietimo 2013-2022 metų strategija, Geros mokyklos koncepcija, Vaiko teisių konvencija, LR švietimo įstatymu, LR Vyriausybės nutarimais, Švietimo, mokslo ir sporto ministro įstatymais, „Pasirengimo įgyvendinti įstatymo Nr. I-1489 5, 14, 21, 29, 30, 34, 36 straipsnių pakeitimo ir įstatymo papildymo 451straipsniu nuostatas 2021–2024 metų veiksmų planu”, patvirtintu LR švietimo, mokslo ir sporto ministro 2021 m. spalio 14 d. Įsakymu V-1879 „Dėl pasirengimo įgyvendinti Švietimo įstatymo Nr. I-1489 5, 14, 21, 29, 30, 34, 36 straipsnių pakeitimo ir įstatymo papildymo 451straipsniu nuostatas 2021–2024 metų veiksmų plano patvirtinimo”, Marijampolės savivaldybės tarybos 2018 m. rugpjūčio 27 d. sprendimu I -224 „Dėl specialiosios tikslinės dotacijos mokymo lėšų dalies, tenkančios savivaldybei, apskaičiavimo paskirstymo ir panaudojimo tvarkos aprašo patvirtinimo”, Marijampolės savivaldybės 2022-2024 metų strateginiu planu, Pasirengimo įtraukčiai veiksmų įgyvendinimo Marijampolės savivaldybėje 2022-2024 metais veiksmų planu.

**II SKYRIUS**

**SITUACIJOS ANALIZĖ, SĄVOKOS, TIKSLAI IR UŽDAVINIAI**

**Įtraukusis ugdymas** – procesas, kuriame atsižvelgiama į mokinių socialinę, kultūrinę, mokymosi įvairovę ir remiamasi veiksniais, padedančiais nustatyti bei šalinti kliūtis mokymuisi ir dalyvavimui švietime. „Įtraukusis ugdymas – kokybiškas ugdymas kiekvienam mokiniui, – taip įtraukusis ugdymas apibrėžiamas Geros mokyklos koncepcijoje (2015). Įtraukųjį ugdymą tikslinga sieti su individualizuotu kiekvieno mokinio ugdymu, atitinkančiu  kiekvieno vaiko ugdymosi galias ir poreikius. Įtraukusis ugdymas apima ugdymo turinio, mokytojų rengimo, pagalbos mokiniui, mokytojui, mokyklai, vertinimo, ugdymo organizavimo sritis. Įtraukusis ugdymas reiškia mokyklos pasirengimą priimti visus besimokančiuosius, nepaisant jokių individualių ypatybių, mokymosi kliūčių ir sunkumų, ir užtikrinti visų mokinių efektyvų ugdymąsi.

**Specialieji ugdymosi poreikiai** (toliau – SUP) – pagalbos ir paslaugųugdymo procese reikmė, atsirandantidėl išskirtinių asmens gabumų,įgimtų ar įgytų sutrikimų, nepalankiųaplinkos veiksnių.

**Specialiųjų poreikių vaikas** – tai vaikas, kuris dėl įgimtų ar įgytų sutrikimų gali ribotai dalyvauti ugdyme ir visuomenės gyvenime

Mokinių, turinčių specialiųjų ugdymosi poreikių, ugdymąsi reglamentuojantys teisiniai dokumentai sudaro palankias sąlygas kiekvienam mokiniui ugdytis pagal jų poreikius ir galimybes bendrojo ugdymo mokyklose, užtikrinant švietimo pagalbą, lygias galimybes ir ugdymosi prieinamumą.

Marijampolės „Šaltinio” progimnazijoje 2022 m. pradžioje (sausio mėn.) buvo 42 (vertinti PPT) specialiųjų ugdymosi poreikių turintys mokiniai (16 jų didelių ir vienas labai didelių ugdymosi poreikių) bei 43 mokiniai, turintys kalbos ir kalbėjimo sutrikimų. 2022 m. pirmojo pusmečio metu Marijampolės PPT dar vertinti 9 mokiniai (pirminis vertinimas).

Mokinių skaičius specialiųjų ugdymosi poreikių grupėse „Šaltinio” progimnazijoje 2022 m. sausio 1 d.

|  |  |
| --- | --- |
| Negalių, sutrikimų, mokymosi sunkumų apibūdinimas | Skaičius |
| Intelekto sutrikimai | 7 |
| Regos sutrikimai | 1 |
| Įvairiapusiai raidos sutrikimai | 3 |
| Bendrieji mokymosi sutrikimai | 3 |
| Specifiniai mokymosi sutrikimai | 4 |
| Elgesio ir emocijų sutrikimai | 1 |
| Kalbos ir kalbėjimo sutrikimai | 47 |
| Kompleksiniai sutrikimai | 20 |
| Mokymosi sunkumai dėl mokymosi ne gimtąja kalba | 2 ir ukrainiečiai |
| Nepalankūs aplinkos veiksniai | 1 |
| Dėmesio sutrikimas | 1 |

Marijampolės „Šaltinio” progimnazijoje yra švietimo pagalbą teikiančių specialistų komanda, tačiau pagalbos poreikis yra didesnis nei turimų etatų skaičius.

**Atskirų rūšių švietimo pagalbos reikmės poreikis Marijampolės „Šaltinio” progimnazijoje 2022 m. sausio 1 d.**

|  |  |  |  |  |
| --- | --- | --- | --- | --- |
| Psichologinės pagalbos | Soc. pedagoginės pagalbos | Spec. pedagoginės pagalbos | Logopedinės pagalbos | Mokytojo padėjėjo pagalbos |
| 40 | 36 | 41 | 47 | 19 |
|  |  |  |  |  |

|  |
| --- |
|  Tikslas – pašalinti fizines, emocines, informacines, socialines kliūtis ir užtikrinti kokybišką švietimą kiekvienam vaikui mokantis drauge su savo bendraamžiais progimnazijoje, suteikiant reikalingą, jo ugdymosi poreikius atliepiančią pagalbą.Uždaviniai:1. Išsiaiškinti progimnazijos pasirengimą priimti ir ugdyti mokinių įvairovę.
2. Formuoti teigiamas nuostatas į įtraukųjį ugdymą švietime progimnazijos bendruomenėje.
3. Tobulinti mokytojų ir kitų ugdymo procese dalyvaujančių asmenų kompetencijas dirbti su įvairiomis specialiųjų ugdymosi poreikių turinčių mokinių grupėmis.
4. Progimnazijoje pritaikyti ugdymo aplinkas ir priemones įvairių ugdymosi poreikių turintiems vaikams.
5. Susipažinti ir taikyti įvairias įtraukiojo ugdymo strategijas ugdomojoje veikloje užtikrinant kiekvieno vaiko ugdymosi sėkmę bei sudarant sąlygas mokymosi savivaldumui.
 |

1. **uždavinys – išsiaiškinti progimnazijos pasirengimą priimti ir ugdyti mokinių įvairovę**

|  |  |  |  |
| --- | --- | --- | --- |
| Priemonės  | Terminas  | Atsakingi vykdytojai | Laukiamas rezultatas |
| Pasirengimo įtraukiojo ugdymo įgyvendinimuiįsivertinimas progimnazijoje | 2023-02 -15 | Progimnazijos direktoriaus įsakymu patvirtinta darbo grupė | a)progimnazijoje atliktas veiklos kokybės įsivertinimas, parengta ataskaita ir paviešinta bendruomenei.b) atliktas tėvų (globėjų, rūpintojų) poreikių vertinimas. Duomenys panaudoti analizei, nustatantšvietimo renginių poreikį. |

**2 uždavinys – formuoti teigiamas nuostatas į įtraukųjį ugdymą švietime progimnazijos bendruomenėje.**

|  |  |  |  |
| --- | --- | --- | --- |
| Priemonės | Terminas | Atsakingi vykdytojai | Laukiamas rezultatas |
| Progimnazijos bendruomenės švietimas skatinanttolerancijąneįgaliesiems irspecialiųjų ugdymosiporeikių turintiemsasmenims, formuojantteigiamas nuostatas įįtrauktį švietime | 2022-2024 m. | Progimnazijos administracija, Progimnazijos VGKProgimnazijos administracijaMarijampolės PPTMarijampolėsMeilės Lukšienėsšvietimo centras | a)Medžiagos (informacijos)įtraukties tema paruošimas ir viešinimas progimnazijos svetainėje, stenduose.b) kasmet progimnazijos bendruomeneisuorganizuotas bent vienas švietimo renginys ir (ar)mokymai įtraukiojo ugdymo tema. |
| Tėvų (globėjų,rūpintojų) į(si)traukimodidinimas sprendžiantįvairių ugdymosiporeikių turinčiųmokinių ugdymoklausimus  | 2022-2024 m. | Progimnazijos administracija ir VGK | Kasmet pagal poreikįtėvams (globėjams,rūpintojams) teikiakonsultacijas mokiniųugdymo, pagalbos teikimo klausimais.Veikia Aktyių tėvų klubas |

**3 uždavinys – tobulinti mokytojų ir kitų ugdymo procese dalyvaujančių asmenų kompetencijas dirbti su įvairiomis specialiųjų ugdymosi poreikių turinčių mokinių grupėmis.**

|  |  |  |  |
| --- | --- | --- | --- |
| Priemonės | Terminas | Atsakingi vykdytojai | Laukiamas rezultatas |
| Pedagogų ir švietimo pagalbos specialistųkompetencijųplėtojimas ugdantįvairių ugdymosiporeikių turinčiusmokinius | 2022-2024 m. | Progimnazijos administracija, Metodinė taryba, Pagalbos mokiniui specialistų metodinė grupė | Progimnazijos pedagogai ir švietimo pagalbos specialistai dalyvaus mokymuose apie įtraukųjį ugdymą ir universalaus dizaino ugdyme principus |
| Mokytojų padėjėjųmokymai teikti pagalbą specialiųjų ugdymosi poreikių turintiems mokiniams | 2022-2024 m. | Progimnazijos administracija | a) mokytojų padėjėjai dalyvaus mokymuose apie pagalbos teikimą specialiųjų ugdymosi poreikių turintiems vaikams.b) kilus poreikui mokytojų padėjėjai dalyvaus Marijampolės PPT, Marijampolės Meilės Lukšienės švietimo centro rengiamose konsultacijose. |
| Įstaigos pedagogų persikvalifikavimas | 2022-2024 m | Progimnazijos administracija | Sudarytos pedagogams sąlygos persikvalifikuoti ir įgyti logopedo, speialiojo pedagogo specialybes |

**4 uždavinys – progimnazijoje pritaikyti ugdymo aplinkas ir priemones įvairių ugdymosi poreikių turintiems mokiniams**

|  |  |  |  |
| --- | --- | --- | --- |
| Priemonės | Terminas | Atsakingi vykdytojai | Laukiamas rezultatas |
| Progimnazijos aplinkos modernizavimas ir pritaikymas SUP turintiems mokiniams | 2022-2024 m. | Progimnazijos administracija | Įsirengti nusiraminimo (sensorinį) kambarį, pradinėse klasėse – širmas ir kitas, atsižvelgiant į besimokančių SUP mokinių poreikius, integravimui skirtas priemones |
| Apsirūpintispecialiosiomismokymo ir techninėmispriemonėmis, skirtomisSUP mokinių ugdymui | 2022-2024 m. | Progimnazijos administracija | Išanalizavus poreikį apsirūpinti specialiosiomismokymo ir techninėmispriemonėmis, skirtomisSUP mokinių ugdymui |

**5 uždavinys – susipažinti ir taikyti įvairias įtraukiojo ugdymo strategijas ugdomojoje veikloje užtikrinant kiekvieno vaiko ugdymosi sėkmę bei sudarant sąlygas mokymosi savivaldumui**.

|  |  |  |  |
| --- | --- | --- | --- |
| Priemonės | Terminas | Atsakingi vykdytojai | Laukiamas rezultatas |
| Kiekvieno SUP turinčio mokinio pažangos stebėjimas, analizavimas, reflektavimas | Nuo 2022 m rugsėjo mėn. | Klasių auklėtojai | Iki 2022 m. rugsėjo 1 d. revizuoti asmeninės mokinio pažangos ir asmenybės ūgties stebėjimo sistemą |
| Paramos ir priemonių, padedančių mokiniui įveikti kliūtis mokymosi procese, sistemos sukūrimas | Nuo 2022 m rugsėjo mėn. | Progimnazijos administracija | Iki 2024 m. rugsėjo 1 d. numatyti sėkmingo įtraukiojo ugdymo kokybės požymius ir sukurti paramos ir priemonių, padedančių mokiniui įveikti kliūtis mokymosi procese, sistemą. |
| Progimnazijos bendruomenės aktyvus įsitraukimas ir dalyvavimas siekiant kiekvieno vaiko įtraukties | Nuo 2022 m rugsėjo mėn. | Progimnazijos administracija ir bendruomenė | Stebimos pasirengimo įtraukiajam ugdymui uždavinių, priemonių ir aktyvaus progimnazijos bendruomenės įsitraukimo bei dalyvavimo pasirengime veiklos, revizuojamas planas |
| Susitarti dėl geros pamokos kriterijų | Nuo 2022 m rugsėjo mėn. | Metodinė taryba | Iki 2023 m. sausio 1 d. progimnazijoje susitarti dėl geros pamokos kriterijų ir parengti rekomendacijas |

**III SKYRIUS**

**BAIGIAMOSIOS NUOSTATOS**

1. Planas įgyvendinamas atsižvelgiant į Marijampolės „Šaltinio” progimnazijos turimas lėšas, Marijampolės savivaldybės skiriamas lėšas.
2. Planas ir visa kita su juo susijusi informacija skelbiama Marijampolės „Šaltinio” progimnazijos svetainėje www.saltinio.lt.